b'\n_START_ARTICLE_\nEsquiz\xc3\xb2fors\n_START_SECTION_\nCaracter\xc3\xadstiques\n_START_PARAGRAPH_\nLa caracter\xc3\xadstica definidora del esquiz\xc3\xb2fors \xc3\xa9s la pres\xc3\xa8ncia d\'una estructura especial utilitzada per ajudar a la mosca adulta emergent q sortir del pupari; aquesta estructura \xc3\xa9s un sac membran\xc3\xb3s inflable anomenat ptilinum que sobresurt de la cara, per sobre de les antenes. L\'inflament del ptilinum (utilitzant hemolimfa en comptes d\'aire) crea una pressi\xc3\xb3 al llarg de la l\xc3\xadnia de debilitat del pupari, que despr\xc3\xa9s s\'obre al llarg de la costura per permetre que l\'adult escapi. Quan l\'adult emergeix, el l\xc3\xadquid es retira, el ptilinum s\'esfondra, i la membrana es retreu completament a l\'interior del cap. No obstant, a la cara queda una sutura gran en forma de "V" invertida, i el nom "Schizophora" ("portador de sutura") deriva d\'aquesta sutura frontal.\n_START_SECTION_\nHist\xc3\xb2ria natural\n_START_PARAGRAPH_\nEn contrast amb els ous d\'altres artr\xc3\xb2podes, la majoria dels ous d\'insectes s\xc3\xb3n resistents a la sequera, ja que a l\'interior del corion matern es desenvolupen dues membranes addicionals a partir del teixit embrionari, l\'amnios i la serosa. Aquesta serosa segrega una cut\xc3\xadcula rica en quitina que protegeix l\'embri\xc3\xb3 contra la dessecaci\xc3\xb3. Per\xc3\xb2 en els esquiz\xc3\xb2fors, la serosa no es desenvolupa, per aix\xc3\xb2 aquestes mosques han de pondre en llocs humits, com ara la mat\xc3\xa8ria org\xc3\xa0nica en descomposici\xc3\xb3.'